Ring the Alarm

Ring the Alarm on yhdysvaltalaisen laulaja Beyoncén kappale hänen toiselta studioalbumilta "B’Day" (2006). Kappaleen on kirjoittanut Beyoncé, Swizz Beatz ja Sean Garrett. Columbia Records julkaisi kappaleen albumin toisena singlenä Yhdysvalloissa 17. lokakuuta 2006, kun ”Irreplaceable” julkaistiin albumin toisena kansainvälisenä ja kolmantena Yhdysvaltain singlenä.
Taustaa.
"Dreamgirls" -elokuvan kuvaamisen jälkeen Beyoncé kertoi roolinsa inspiroi häntä: ”[Kun kuvaukset päättyivät], minulla oli niin paljon asioita patoutuneina, niin paljon tunteita, niin paljon ideoita.” Otettuaan yhteyttä yhdysvaltalaisiin lauluntekijöihiin ja tuottajiin Sean Garrettiin, Rodney Jerkinsiin, Rich Harrisoniin ja Kasseem ”Swizz Beatz” Deaniin, Beyocné vuokrasi Sony Music Studiosin aloittaaksen työskentelemisen hänen toisen studioalbumin "B’Day" parissa.
Julkaisu.
Kesäkuussa 2006 Beyoncé kutsui Billboardin Tamara Coniffin New Yorkin studiolle, missä hän soitti kappaleet ”Ring the Alarm” ja ”Freakum Dress” mahdollisina seuraavina Yhdysvaltain singleinä. Beyoncélla oli myös suunnitelmia kappaleiden ”Green Light” ja ”Get Me Bodied” julkaisemiseksi kansainvälisillä markkinoilla. Lopulta hän päätti julkaista ”Ring the Alarm” -kappaleen toisena singlenä Yhdysvalloissa ”Déjà Vu” -singlen jälkeen. 10. syyskuuta kappale lisättiin yhdysvaltalaisten urbaanin nykymusiikin radiokanavien soittolistoille. Kaksiraitainen CD-single julkaistiin syyskuussa 2006 ja viiden kappaleen remix-CD 17. lokakuuta 2006. Beyoncé pyysi englantilaista DJ-duo Freemasonsia remiksaamaan ”Ring the Alarm” -kappaleen. Klubeille suunnattu remix-versio tuotettiin ja sisällytettiin duon esikoisalbumilla "Shakedown" (2007).
Kiistat.
”Ring the Alarm” -kappaleen sanoitusten huhuttiin kertovan laulaja Rihannan ja räppäri Jay Z:n suhteesta. Median spekulaation mukaan Beyoncélla, Rihannalla ja Jay Z:llä olisi ollut kolmiodraamaa vuonna 2006. Huhuttiin, että Jay Z oli ollut aina uskollinen Beyoncélle, kunnes hän tapasi Rihannan, jonka suosio oli kasvanut merkittävästi vuonna 2006. Kerrottiin, että Rihanna olisi houkutellut Jay Z:n romanttiseen suhteeseen kanssaan, vaikka tämä oli silti yhdessä Beyoncén kanssa. The Villagen Tom Breihan kommentoi, että Beyoncé käytti hyväkseen ”ihmisten myötätuntoa ja purki raivoaan julkisesti kappaleessa 'Ring the Alarm'.” Seventeen -lehden haastattelussa Beyoncé kertoi, että sanoituksilla ei ollut mitään yhteyttä Rihannaan, ja että hän ei ollut tietoinen liikkeellä olevista huhuista. Beyoncén managerin ja isän Mathew Knowlesin epäillen, että joku yritti sabotoida Beyoncén toisen studioalbumin julkaisua, hän julkaisi viralliseen tiedotteen:
”Ring the Alarm” -kappaleen kansikuva aiheutti keskustelua, koska kuvauksissa oli käytetty alligaattoreita. Beyoncé vahvisti, että eläinten käyttäminen ja niiden suiden teippaaminen oli hänen oma ideansa. Eläinten oikeuksia ajava järjestö PETA otti yhteyttä biologiin, joka kirjoitti Beyoncélle kirjeen, ”Matelijabiologin ja eläinten hyvinvoinnin asiantuntijana olen huolissani siitä, että poseeraat kauhuissaan olevan alligaattorivauvan kanssa uuden albumisi kansikuvassa. Ihmmiset ja alligaattorit eivät luonnostaan sovi yhteen, eikä niitä pitäisi yhdistää tapahtumissa, kuten valokuvauksissa. Mielestäni tälläinen toiminta on eläinten kaltoinkohtelua.” 
Vastaanotto ja menestys.
Vastaanotto.
”Ring the Alarm” sai ristiriitaisia arvioita kriitikoilta. AllHipHopin Eb Haynes kirjoitti, että kappale on ”emotionaalisesti erittäin voimakas.” The Boston Globen Sarah Rodman totesi, että Beyoncé on kappaleessa ”täydessä kostonjumalatar-tilassa” laulaen rouheasti ja kiireellä, joka tuntuu aidolta. Billboardille kirjoittanut kriitikko piti kappaletta mieleenpainuvana julkaisuna, vaikka sanoikin sen olevan heikompi kuin Beyoncén vuoden 2003 single ”Crazy in Love”. Hän kehui kappaleen säröitettyä laulua ja ”saarnamaisen hyökkäävää” sanoitusta. The Village Voicen Tom Breihan totesi, että ”Ring the Alarm” saattaa olla Beyoncén ”You Oughta Know”.
Menestys.
Kappale debytoi Yhdysvaltain Billboard Hot 100 -listan sijalla 12.ja oli korkeimmillaan listan sijalla 11. Vaikka kappaletta ei julkaistu kansainvälisesti, oli se silti Ruotsissa sijalla 56.